b'\n_START_ARTICLE_\nFilitosa\n_START_SECTION_\nLokacija\n_START_PARAGRAPH_\nArheolo\xc5\xa1ko najdi\xc5\xa1\xc4\x8de le\xc5\xbei v dolini Taravo ob dr\xc5\xbeavni cesti D57 nekaj sto metrov od vasi Filitosa severno od Propriana.\n_START_SECTION_\nZgodovina in zna\xc4\x8dilnosti najdi\xc5\xa1\xc4\x8da\n_START_PARAGRAPH_\nNajdi\xc5\xa1\xc4\x8de je leta 1946 odkril lastnik zemlji\xc5\xa1\xc4\x8da Charles-Antoine Cesari. Sitemati\xc4\x8dne raziskave so se za\xc4\x8dele leta 1956 pod vodstvom Rogerja Grosjeana. Arheologi so v Filitosi odkrili konice pu\xc5\xa1\xc4\x8dic in lon\xc4\x8denino iz  najzgodnej\xc5\xa1ega obdobja naselitve okoli 3300 pr. n. \xc5\xa1t. Okoli leta 1500 pr. n. \xc5\xa1t. so bili v Filitosi postavljeni 2-3 m visoki menhirji s \xc4\x8dlove\xc5\xa1kimi obrazi, oklepi in oro\xc5\xbejem. Roger Grosjean je domneval, da so bili postavljeni kot stra\xc5\xbearji pred napadi Torrenov. Njihova obramba ni u\xc4\x8dinkovala. Torreni so naselje osvojili, menhirje podrli, razbili in jih celo uporabili kot gradivo. Na najdi\xc5\xa1\xc4\x8du so zgradili okrogle kamnite zgradbe, imenovane torri, ki so slu\xc5\xbeile kot templji. Torri so izjemno dobro ohranjeni. Grosjeanova teorija je po nedavnih raziskavah F. De Lanfranchija, M.C. Weissa in Gabriel Campsa postala sporna._NEWLINE_V Filitosi je pribli\xc5\xbeno dvajset menhirjev, kar je pribli\xc5\xbeno polovica menhirjev ma Korziki.'